Na temelju članka  58. stavka 2. Zakona o odgoju i obrazovanju u osnovnoj i srednjoj školi („Narodne novine“, broj 87/08,  86/09,  92/10, 105/10, 90/11, 5/12, 16/12,  86/12, 126/12, 94/13, 136/14, 152/14, 7/17, 68/18, 98/19, 64/20, 151/22 i 156/23) te članka 58. Statuta Osnovne škole “Ivo Dugandžić-Mišić” Komin Školski odbor Osnovne škole “Ivo Dugandžić-Mišić” Komin nakon provedene rasprave na sjednicama Učiteljskog vijeća, Vijeća roditelja i Vijeća učenika dana 31. kolovoza 2026. godine donosi: 




   IZMJENE I DOPUNE KUĆNOG REDA

                                                                 Članak 1. 

U članku 9. riječi: „Državne uprave za zaštitu i spašavanje“ zamjenjuju se riječima: „jedinstvenog europskog broja za hitne službe 112.“ 

III. PRAVILA PONAŠANJA U ŠKOLI, UNUTARNJEM I VANJSKOM PROSTORU 

                                                   Članak 2. 

U Članku 17. stavci 4. i 5. mijenjaju  se i glase: 

U svim prostorima Škole zabranjeno je korištenje informacijsko-komunikacijskih uređaja (mobitela, pametnih satova, tableta i drugih sličnih uređaja) osim u edukativne, zdravstvene i druge svrhe uz odobrenje odgojno-obrazovnih radnika odnosno ravnatelja Škole.

Učenici mogu donijeti informacijsko-komunikacijske uređaje (mobitele, pametne satove, tablete i druge slične uređaje)  u školu, ali ih za vrijeme boravka u školi ne smiju koristiti. Ukoliko učenici unatoč zabrani unose uređaje u školu moraju ih odložiti na za to predviđeno mjesto (kutija na porti), i to  čine na vlastitu odgovornost. Škola ne odgovara za štetu nastalu gubitkom, otuđenjem ili oštećenjem navedenih uređaja.  
Iza stavka 5. čl.17. dodaju se stavci 6., 7. i 8.

       (6) U slučaju korištenja informacijsko-komunikacijskih uređaja suprotno stavku 1. ovoga      članka učeniku će se privremeno oduzeti  informacijsko-komunikacijski uređaj, do završetka nastave odnosno dolaska roditelja ili skrbnika, a nedopušteno korištenje evidentirati u pedagoškoj dokumentaciji Škole, što je osnova za izricanje pedagoške mjere u slučajevima i na način propisan Pravilnikom o kriterijima za izricanje pedagoških mjera.

       (7) U svim prostorima Škole zabranjeno je svako neovlašteno audio i/ili video snimanje radnika Škole, učenika, roditelja ili skrbnika i ostalih osoba, bez njihovog znanja i odobrenja. 

       (8) Snimanje iz stavka 3. ovoga članka moguće je uz prethodnu najavu ravnatelju Škole te uz odobrenje ravnatelja i suglasnost osoba iz stavka 3. ovoga članka te roditelja za učenike.     

Članak 3. 

„U članku 13. stavku 4. iza riječi „suprotno„ dodaju se riječi: „članku 12. stavku 1. ovog Kućnog reda te“

Članak 4. 
U članku 17. dosadašnji  stavci  3., 4. i 5.  se brišu. 

.

Ove izmjene i dopune Kućnog reda stupaju na snagu dan nakon dana objave na oglasnoj ploči Škole.






             Predsjednik Školskog odbora:

Damir Kalaba
Ove izmjene i dopune Kućnog reda objavljene su na oglasnoj ploči Škole dana__________,a stupaju na snagu _______________.
Ravnatelj Škole:

Marjan Scipioni, dipl.kateheta

KLASA: 011-02/26-01/6

URBROJ: 2117-149-26-1

Komin, 31. kolovoza 2026.

